open-index/open-wikipedia-markdown huggingface dataset:
Sputnik 10

**Sputnik 10** oli viimeinen Vostok-aluksen koelento ennen ensimmäistä miehitettyä avaruuslentoa. Aluksen kyydissä oli anturilaitteiden lisäksi koira ja ihmisnukke. Sputnik 10 laskeutui yhden kierroksen jälkeen onnistuneesti ja sen kaikki materiaalit löydettiin hyväkuntoisina.

## Lento

Sputnik 10:n lento oli profiililtaan käytännössä samanlainen vain muutamaa viikkoa aikaisemmin suoritetun Sputnik 9 -koelennon kanssa. Aluksen hyötykuormana oli tieteellisten laitteiden lisäksi jälleen jo edellisellä lennolla lentänyt ihmisnukke "Ivan Ivanovitš" sekä koira nimeltä Zvezdotška.

Koeohjelmaan kuului aluksen radiojärjestelmän luotettavuuden kokeileminen ja tätä varten ryhmä insinöörejä ja kosmonautteja meni vain 10 metrin päässä kantoraketista olevaan bunkkeriin. Ryhmän radioliikenne ohjattiin aluksen radion kautta ja näin pystyttiin kokeilemaan ja toteamaan aluksen radion kykenevän välittämään puhetta kapselin ja lennonvalvonnan välillä. Lento oli kuitenkin vaarassa peruuntua, kun tuntia ennen suunniteltua laukaisua kantoraketin kolmannessa vaiheessa olevassa anturi lopetti toimintansa. Asiaa tutkittuaan kollegojensa kanssa Sergei Koroljov päätti jatkaa normaalia suunnitelmaa viasta huolimatta.

Sputnik laukaistiin klo 5.54.00 UTC ja runsaat kymmenen minuuttia myöhemmin saatiin seuranta-asemilta vahvistus, että alus oli asettunut vakaalle kiertoradalle. Avaruusalus ja sen järjestelmät toimivat moitteetta koko lennon ajan ja alus suoritti normaalin jarrutuspolton noin klo 6.56 UTC, jonka jälkeen alus suoritti normaalin ilmakehään paluun. Kuten edelliselläkin lennolla aluksen heittoistuinjärjestelmä aktivoitui oikeassa vaiheessa lentoa ja "Ivan Ivanovitš" laskeutui omalla laskuvarjollaan. Lennolla mukana ollut koira ja laitteet laskeutuivat laskeutumiskapselin mukana klo 7.40.54 UTC Bolšaja Sosnovkan kylään.

## Kapselin etsintä

Sputnik 10 oli toisinto Sputnik 9:n lennosta myös pelastusryhmän kohtaamien vaikeuksien takia. Vostok-aluksen paikannusantenni antoi täsmällisen tiedon kapselin sijainnista, mutta voimakas lumimyrsky esti pelastusryhmän lennon paikalle. Lopulta pelastusyritys siirrettiin seuraavalle päivälle, jolloin 30 sotilasta ja varusteita pudotettiin laskuvarjolla paikalle vartioimaan kapselia ja nukkea. Vallinneet voimakkaat tuuliolosuhteet kuitenkin levittivät varusteet ympäriinsä ja hyppääjät joutuivat viettämään yön ilman varusteita.

Seuraavana päivänä arvioitiin olevan turvallista lähettää pelastusryhmän johtajat nelipaikkaisella pienkoneella laskeutumispaikalle, mutta toinen koneen laskutelineistä irtosi lähtökiidon aikana. Ryhmä pääsi matkaan vasta myöhemmin vastaavanlaisella koneella. Paikalle päästyään pelastusryhmä ei kyennyt liikkumaan 1,5 metrin lumihangessa ennen kuin kyläläiset antoivat heidän käyttöönsä hevosvetoisen reen. Päästyään laskeutumispaikalle ryhmä löysi niin "Ivan Ivanovitšin" kuin Zvezdotškan erinomaisessa kunnossa.

## Muita tietoja
***Massa** 4&nbsp;695&nbsp;kg
***Perigeum:** 164&nbsp;km
***Apogeum:** 230&nbsp;km
***Inklinaatio:** 64,9°
***Periodi:** 88,42 minuuttia
***NSSDC-tunnus:** 1961-009A

## Lähteet
Mariahilf

**Mariahilf** on Itävallan pääkaupungin Wienin 6. kaupunginosa (). Kaupunginosa sijaitsee länteen Innere Stadtista ja kuuluu Wienin sisäkaupungin kaupunginosiin. Vuoden 2007 alussa kaupunginosan asukasluku oli 29&nbsp;523.

## Historia
Mariahilf luotiin alun perin Wienin 5. kaupunginosaksi vuonna 1850 viidestä silloisesta esikaupungista, Gumpendorfista, Laimgrubesta, Magdalenengrundista, Mariahilfistä ja Windmühlesta. Vuonna 1861 Wiedenin jaon yhteydessä Mariahilfistä muodostui kaupungin 6. kaupunginosa. Nykyisessä koossaan ja muodossaan Mariahilf on ollut vuodesta 1862 lähtien. 

Varhaisimmat tunnetut maininnat Gumpendorfin ja Laimgruben paikkakunnista on 1100- ja 1200-luvuilta. 

## Väestö
Vuoden 2001 väestölaskennan mukaan Mariahilfin suurimmat kieliryhmät saksan (73,5 %) jälkeen olivat serbia (5,6 %), turkki (3,5 %), kroatia tai sen burgenlandilainen variaatio (2,6 %) ja unkari (1,6 %). Suurimmat uskontoryhmät puolestaan olivat roomalais-katolisuus (47,4 %), islam (6,4 %), ortodoksisuus (6,0 %) ja protestantismi (5,2 %). Uskontoa tunnustamattomia oli 26,8 prosenttia kaupunginosan väestöstä..

## Lähteet

## Aiheesta muualla

* www.wien.gv.at/mariahilf
* Bezirksmuseum Mariahilf
Imperial Continental Gas Association

**Imperial Continental Gas Association** oli vuonna 1824 perustettu englantilainen yhtiö, joka rakensi kaasulaitoksia ja toimitti kaupunkikaasua useassa mannereurooppalaisessa kaupungissa. Yhtiön kaasulaitokset toimivat mm. Antwerpenissä, Brysselissä, Berlinissä, Wienissä. ja Hannoverissa. Yhtiön perusti Congreve-raketin keksijä, kenraalimajuri Sir William Congreve, rahoittajiin kuului myös Moses Montefiore, jonka avioliiton kautta syntynyt sukulaisuussuhde Rothschildeihin oli tuonut merkittävää varallisuutta. Yhtiön johtajiin kuului myös John Frederic Daniell, joka kierteli Euroopan kaupunkeja markkinoimassa kaasuvalaistusta.

Vuonna 1824 yhtiö tarjoutui rakentamaan kaasulaitoksen Tukholmaan. Vuonna 1825 yhtiö osti yksinoikeuden valaista Pariisia – myyjänä oli Lontoon Pall Mall -kadulle  vuonna 1807 ensimmäisen kaasuvalaistuksen asentanut kaasuvalaistuksen kehittäjältä Frederick Albert Winsorilta  Yhtiön 1827 Rotterdamiin avaama laitos oli ensimmäinen, joka tuotti kaupunkikaasua kivihiilestä. Berliinissä yhtiön konsessio eli monopoli jatkui vuoteen 1847 saakka. Wienissä yhtiön yksinoikeus päättyi 31 lokakuuta 1899. Vuosisadan vaihteessa yhtiöllä oli lähes 8000 työntekijää ja kaasulaitokset kymmenessä suuressa ja 29 pienemmässä kaupungissa. Kotimaassaan Englannissa yhtiö ei koskaan harjoittanut liiketoimintaa.

Yhtiö oli yksi sadasta alkuperäisestä osakkesta vuonna 1984 aloitetussa FTSE 100 indeksissä.
Vuonna 1986 Barclayn veljesten hallitsema *Gulf Resources and Chemical Corporation* teki 1,07 miljardin dollarin ostotarjouksen yhtiöstä. Valtausyritys ei onnistunut, mutta johti lopulta yhtiön pilkkomiseen osiin.

Yhtiön vuonna 1929 perustettu tytäryhtiö, **Distrigas**, toimii edelleen Belgiassa.
Samoin, yhtiön vuonna 1935 perustettu tytäryhtiö, **Calor**, myy edelleen nestekaasua Britanniassa.

Yhtiön asiakirjat vuosilta 1824-1976 on talletettu Guildhallin käsikirjastoon Lontoossa. Wienin maamerkit, asuintaloiksi muutetut kaasukellot eivät ole Continental Gasin rakentamia, vaan kaupungin kiireellä pystyttämiä, kaasunjakelun siirryttyä yhtiöltä kunnalliselle kaasulaitokselle.

## Lähteet

## Kirjallisuutta
* 
* N. K. Hill, *The History of the Imperial Continental Gas Association, 1824-1900: A study of British economic enterprise on the Continent of Europe in the nineteenth century*, julkaisematon väitöskirja (University of London, 1950)
* 
* R. A. Bourne-Paterson, *The Imperial Continental Gas Association in the twentieth century*, julkaisematon käsikirjoitus, 1970
Breinigerberg

**Breinigerberg** on kylä ja kaupunginosa Stolbergin kaupungissa. Siellä on noin 971 asukasta ja se sijaitsee Saksan länsiosassa, aivan Belgian ja Alankomaiden rajan tuntumassa. Se kuuluu Nordrhein-Westfalenin osavaltioon. Se sijaitsee Aachenin, Eschweilerin ja Kölnin kaupunkien välissä.

Kylä on pinta-alaltaan 4 neliökilometrin suuruinen.

## Aiheesta muualla
* Breinig
* Breinigerberg
Angelo Sormani

**Angelo Benedicto Miguel Sormani** (s. 3. kesäkuuta 1939 Jaú, Brasilia) on brasilialaissyntyinen entinen italialainen jalkapalloilija.

Sormani pelasi juniorivuotensa brasilialaisessa FC Santosissa, jossa hänelle ei kuitenkaan kertynyt yhtään peliaikaa. Vuonna 1961 hän muutti Italiaan ja sai Italian kansalaisuuden. Siellä hän edusti A.C. Mantovaa, AS Romaa, UC Sampdoriaa, A.C. Milania, S.S.C. Napolia, ja Vicenza Calciota.
Maajoukkueessa Sormani pelasi urallaan seitsemän ottelua ja teki kolme maalia. Hän kuului Italian joukkueeseen vuoden 1962 MM-kilpailuissa.
Guilty (albumi)

**GUILTY** on Ayumi Hamasakin yhdestoista studioalbumi, joka julkaistiin 1. tammikuuta 2008.

Albumista on julkaistu kaksi eri versiota: pelkän CD:n sekä CD:n ja DVD:n sisältävät versiot. Molempien versioiden CD:n kappaleet ovat samat, mutta jälkimmäisessä versiossa on mukana myös DVD, joka sisältää musiikkivideoita sekä "näin tehtiin" -videoita albumin kappaleista. Myös versioiden kansikuvat eroavat toisistaan.

Albumilta on julkaistu singlet *Glitter/fated*, *talkin' 2 myself* ja *Together When...*, joista viimeinen julkaistiin vain digitaalisessa muodossa.

Albumi on Hamasakin ensimmäinen albumi, joka ei saavuttanut Oriconin listalla ykkössijaa.

## Kappaleet

### CD
# 
# 
# 
# 
# 
# 
# 
# 
# 
# 
# 
# 
# 
# 

### DVD
# 距愛 ～Distance Love～(glitter/fated)
# talkin' 2 myself
# decision
# Together When...
# Marionette
# (don't) Leave me alone
# 距愛 ～Distance Love～(glitter)
# 距愛 ～Distance Love～(fated)
# talkin' 2 myself
# decision
# Together When...
# Marionette
# (don't) Leave me alone

## Katso myös
* Ayumi Hamasakin diskografia

## Lähteet
Samantha Eggar

**Samantha Eggar** (5. maaliskuuta 1939 – 15. lokakuuta 2025) oli brittiläinen näyttelijä. Hän syntyi Lontoon Hampsteadissa ja teki elokuvadebyyttinsä vuonna 1962.

Eggar oli vuonna 1965 ehdolla parhaan naispääosan Oscar-palkinnon saajaksi roolistaan elokuvassa *[[Neitoperho (1965)|Neitoperho]]*, ja hänelle myönnettiin siitä roolista samana vuonna parhaan naisnäyttelijän palkinto Cannesin elokuvajuhlilla ja vuonna 1966 Golden Globe.

Eggar oli vuosina 1964–1971 naimisissa Tom Sternin kanssa. Hänellä on poika Nicholas Stern ja tytär Jenna Stern. Hän tuli tunnetuksi pääasiassa elokuvarooleillaan, mutta hänellä on ollut pieniä osia myös useissa televisiosarjoissa. Ennen elokuvaa hän näytteli teatteriproduktioissa.

## Elokuvia
* *[[Neitoperho (1965)|Neitoperho]]* (1965)
* *[[Helvetin esikartano]]* (1969)
* *Kissojen kosto* (1977)
* *The Brood* (1979)
* *Painajaisuni* (1982)

## Lähteet

## Aiheesta muualla
*
Terence Stamp

**Terence Henry Stamp** (22. heinäkuuta 1938 Lontoo, Iso-Britannia – 17. elokuuta 2025) oli brittiläinen näyttelijä. Hän sai lupaavimman tulokkaan Golden Globen (1963) ja Cannesin parhaan miesnäyttelijän palkinnon (1965). Hän oli myös Oscar-ehdokkaana ja kahdesti Bafta-ehdokkaana.

Stamp syntyi Lontoossa vanhempiensa viidestä lapsesta vanhimpana. Hänen tunnetuimpiin rooleihinsa kuului, mm. Kenraali Zodin hahmo elokuvissa *[[Teräsmies (vuoden 1978 elokuva)|Teräsmies]]* ja *[[Teräsmies II]]*. Elokuvien lisäksi hän on tehnyt äänirooleja televisiosarjoihin ja videopeleihin, kuten *[[Static Shock]]*, *[[Smallville]]* ja *[[Halo 3]]*.

Hänen veljensä Chris Stamp on psykodraamaterapeutti ja on aiemmin ollut manageri ja tuottaja, jonka tukemana The Who -yhtye nousi maailmanmaineeseen.

## Osittainen filmografia
* *[[Last Night in Soho]]* (2021)
* *[[Murhamysteeri]]* (2014)
* *[[Viking Destiny]]* (2018)
* *[[Bitter Harvest]]* (2017)
* *[[Crooked House]]* (2017)
* *[[Neiti Peregrinen koti eriskummallisille lapsille (elokuva)|Neiti Peregrinen koti eriskummallisille lapsille]]* (2016)
* *[[Big Eyes]]* (2014)
* *[[Laulu Marionille]]* (2012)
* *[[Kohtalon valvojat]]* (2011)
* *[[Operaatio Valkyrie (vuoden 2008 elokuva)|Operaatio Valkyrie]]* (2008)
* *[[Yes Man]]* (2008)
* *[[Salainen agentti 86 (elokuva)|Salainen agentti 86]]* (2008) 
* *[[Wanted (vuoden 2008 elokuva)|Wanted]]* (2008) 
* *[[Elektra (vuoden 2005 elokuva)|Elektra]]* (2005)
* *[[Pomon tytär]]* (2003)
* *[[Kummituskartano]]* (2003)
* *[[Star Wars: Episodi I – Pimeä uhka]]* (1999)
* *[[Priscilla, aavikon kuningatar]]* (1994)
* *[[Vaarallinen McCoy]]* (1993)
* *[[All and Everything|Meetings with Remarkable Men]]* (1979)
* *[[3 askelta yöhön]]* (1968)
* *[[Teorema]]* (1968)
* *[[Kaukana mielettömästä maailmasta]]* (1967)
* *[[Modesty Blaise – pistävä perhonen]]* (1966)
* *[[Neitoperho (vuoden 1965 elokuva)|Neitoperho]]* (1965)
* *[[Billy Budd]]* (1962)
* * [[Young Guns]] * (1988)

## Lähteet

## Omaelämäkerta
* Stamp, Terence: *The Ocean Fell into the Drop.* London: Repeater Books, 2017. .

## Aiheesta muualla

* 
*
Gene Sarazen

**Gene Sarazen** (s. *Eugenio Saraceni*; 27. helmikuuta 1902 – 13. toukokuuta 1999) oli yhdysvaltalainen golfaaja. Hän voitti uransa aikana kaikki neljä major-turnausta: U.S. Openin (1922, 1932), PGA Championshipin (1922, 1923 ja 1933), British Openin (1932) ja The Masters Tournamentin (1935). Samaan on huhtikuuhun 2025 mennessä yltänyt Sarazenin lisäksi vain viisi golfaajaa.

Sarazen pääsi World Golf Hall of Fameen vuonna 1974, ja vuonna 2000 hänet nimettiin *Golf Digest* -lehdessä lajin kaikkien aikojen 11. suurimmaksi pelaajaksi. 

Sarazenille myönnettiin Bob Jones Award (1992) ja PGA Tour Lifetime Achievement Award (1996). Hän kuoli Floridassa 97-vuotiaana.

## Lähteet
Iso ”Kynä” Lindholm

**Iso "Kynä" Lindholm** on Dave Lindholmin debyyttialbumi sooloartistina. Se julkaistiin alkukesällä 1972. Levyn suurimmaksi hitiksi nousi "Minun nimi on nimessun".

Lindholmin taiteilijanimi oli tuolloin "Great Pen Lee" ja se suomennettiin "Isokynäksi", mutta nimen erikseen kirjoittaminen kannessa oli levy-yhtiö Love Recordsin sihteerin virhe. Albumin toisella painoksella nimi oli korjattu muottoon *"Isokynä" Lindholm* ja myöhemmillä painoksilla muotoon *Isokynä Lindholm* (ilman lainausmerkkejä), joskin vuoden 2020 Rolling Recordsin LP-painoksessa levyn nimi on samassa muodossa kuin ensipainoksessa. 

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Dave "Isokynä" Lindholm – laulu, kitara, kazoo (11) ja fillaritorvi (7)
* Heikki "Hessu" Hiekkala – urut ja piano
* Pekka Pöyry – huilu (6)
* Erik Dannholm – saksofoni (8, 9)
* Heikki "Häkä" Virtanen – basso
* Pekka Pohjola – basso (2, 3, 4, 6)
* Vesa Aaltonen – rummut ja lyömäsoittimet

### Tuotanto
* Erkki Hyvönen – äänittäjä
* Antti Joki – äänittäjä
* Måns Groundstroem – tuottaja
* Ronnie Österberg – tuottaja
Veli Tuck

**Veli Tuck** tai **Munkki Tuck** () on henkilö Robin Hoodista kertovissa tarinoissa. Hän on yksi iloisista veikoista, Robin Hoodin johtamista lainsuojattomista. Tuck on pulska ja ovela, hyvästä ruoasta ja juomasta pitävä joviaali hahmo. Tuck ei  esiinny varhaisimmissa Robin Hood -balladeissa, mutta on sittemmin tullut yhdeksi tarinoiden suosituimmista henkilöistä.

Ensimmäinen maininta veli Tuckista Robin Hoodin joukon jäsenenä on vuodelta 1475, jossa hän on vain yksi lainsuojattomista. Tuck ja Marian-neito olivat kuitenkin jo vakiohahmoja 1400–1600-luvuilla pidettyjen keväisten kyläjuhlien Robin Hood -näytelmissä.

## Lähteet
Sirkus (albumi)

**Sirkus** on Dave Lindholmin toinen sooloalbumi. Se julkaistiin keväällä 1973. Tässä vaiheessa Lindholm käytti taiteilijanimeä "Isokynä Lindholm". Albumi on yksi Lindholmin tuotannon ja koko suomirockin merkittävimmistä albumeista.

## Kappaleet
#
#
#
#
#
#
#
#
#
#
#
#
#
#

### CD-bonukset
#
#
#

## Kokoonpano
* Isokynä Lindholm – kitarat, kazoo (1), huuliharppu (8), piano (14), laulu
* Hessu Hiekkala – kosketinsoittimet
* Mats Huldén – basso
* Ronnie Österberg – rummut
* Sakari Kukko – saksofoni (4)
* Christian Schwindt – bongot (13)
* Pekka Rechardt – sello (6)
* Måns Groundstroem – basso (9), sähköpiano (5)

### Tuotanto
* Måns Groundstroem – tuottaja
* Erkki Hyvönen – äänittäjä
* Antti Joki – äänittäjä
* Jouko Ahera – äänittäjä

## Kirjallisuutta
*
Dolorex-juttu

**Dolorex-juttu** oli Dolorex-nimisen vahvan kipulääkkeen ympärille 1980-luvun alussa kietoutunut rikosvyyhti. Dolorex oli metadonia, joka on tarkoitettu käytettäväksi tabletteina kuolevien syöpäpotilaiden saattohoidossa. Dolorex-jutussa lääkettä oli välitetty huumeeksi pimeille markkinoille.Narkomaanit eivät käyttäneet Dolorexia tabletteina, vaan valmistivat siitä liuosta, jota he käyttivät suonensisäisesti.

Dolorex-juttu tuli julkisuuteen maaliskuussa 1980. Jo edellisenä vuonna poliisi ja apteekit olivat kiinnittäneet huomiota siihen, että Dolorex-tabletteja liikkui katukaupassa valtavia määriä – näin siitä huolimatta, että Dolorexin käyttöä valvottiin tiukasti. Huumepoliisi otti kiinni päätekijöiksi epäillyn helsinkiläisen eläkeläispariskunnan, 54-vuotiaan miehen ja 57-vuotiaan naisen. Kun poliisi pyrki saamaan selville, mistä valtava Dolorex-tablettien määrä oli peräisin, ilmeni, että useat lääkärit olivat kirjoittaneet Dolorex-reseptejä tuhansille henkilöille. Oikeudenkäynnissä lääkärit väittivät olleensa tietämättömiä Dolorexin joutumisesta huumemarkkinoille.

Dolorex-jutun ympärillä oli pyörinyt suuria rahasummia, tabletteja oli käytetty jopa maksuvälineinä. Yhden tabletin hinta katukaupassa oli 25–35 markkaa. Syytteeseen asetettiin kaikkiaan kahdeksan lääkäriä ja yhteensä 37 ihmistä. Välittäjistä suurin osa oli huumeiden käyttäjiä. Jutun syyttäjänä toimi Helsingin kaupunginviskaali Ritva Santavuori.

Apteekkarit olivat epäilleet, ettei heillä ollut oikeutta välittää Dolorexia aidoista lääkemääräyksistä huolimatta. He olivat tiedustelleet menettelyohjeita Lääkintöhallituksesta, mutta sieltä ei ollut vastattu heidän tiedusteluihinsa. Jutun tutkinnan aikana apteekkarit auttoivat viranomaisia oma-aloitteisesti. 

Oikeus antoi päätöksensä 25. helmikuuta 1981. Päätekijöinä ollut eläkeläispariskunta tuomittiin jatketusta törkeästä huumausainerikoksesta ja varastetun tavaran kätkemisestä kahdeksi vuodeksi ja kahdeksi kuukaudeksi vankeuteen. Juttuun sekaantunut toinen eläkeläismies tuomittiin huumausainerikoksesta yhdeksi vuodeksi ja neljäksi kuukaudeksi sekä toinen eläkeläisnainen yhdeksi vuodeksi ja kolmeksi kuukaudeksi vankeuteen. Lääkäreistä kolme tuomittiin ehdollisiin vankeusrangaistuksiin, kaksi sakkoihin ja yksi jätettiin rikoksen vähäpätöisyyden vuoksi tuomitsematta. Hovioikeus kovensi neljän tekijän tuomioita: päätekijänä pidetty eläkeläisnainen sai kolme vuotta vankeutta, toinen eläkeläismies vuoden ja 10 kuukautta, toinen eläkeläisnainen vuoden ja kuusi kuukautta. Yhden lääkärin ehdollinen tuomio piteni kuukaudella, erään toisen muuttui ehdollisesta vankeudesta vajaan 10 tuhannen markan sakoksi. Kaikkiaan 37 syytetystä 20 sai vankeusrangaistuksen, 10 sakkotuomion ja seitsemän syytteet hylättiin.

Pari vuotta myöhemmin kerrottiin Dolorex-jutun vähentäneen suomalaislääkärien halukkuutta määrätä metadonia ja muita kovia kipulääkkeitä syöpäpotilaille ja muille tarvitseville niin, että niiden käyttö oli pudonnut jopa neljäsosaan entisestä.
 
## Lähteet

* Mitä-Missä-Milloin, Kansalaisen vuosikirjat 1981 ja 1982
* Santavuori, Ritva: *Rouva Syyttäjä*, Edita 1997
### Viitteet
Michael Jelenic

**Michael Jelenic** on yhdysvaltalainen televisiokäsikirjoittaja, joka sai Batmanin myötä Daytime Emmy -ehdokkuuden vuonna 2007.

## Filmografia
### Elokuvat
**[[The Batman vs. Dracula]]* (2005)
**[[Wonder Woman (vuoden 2009 elokuva)|Wonder Woman]]* (2009)
**[[Superman/Shazam! – Return of Black Adam]]* (2010)

### Televisiosarjat
**[[Jackie Chan seikkailee]]* (2002–2003)
**[[Batman (vuoden 2004 animaatiosarja)|Batman]]* (2004–2006)
**[[Ben 10]]* (2007)
**[[Legion of Super Heroes]]* (2007)
**[[Batman – pelottomat]]* (2009)

## Aiheesta muualla
* 
* TV.com
Mosedal

**Mosedal** on Närpiön kaupungin pääasiallinen jalkapallon ja yleisurheilun kilpailujen näyttämö. Se on jalkapalloseura Närpes Kraftin kotikenttä. 

Mosedalin kenttä valmistui 1981 ja katsomolehterin rakennustyöt saatiin päätökseensä 1988. Katetussa katsomossa on tilaa noin 2000 katsojalle.

## Lähteet

## Aiheesta muualla
* Närpiön kaupungin internet -sivut
Renault Fuego

**Renault Fuego** on Renault’n vuosina 1980–1992 valmistama nelipaikkainen, kolmiovinen liftback-korinen urheiluauto.

Fuego perustui pitkälti Renault 18 -malliin: siinä oli sama pohjalevy, voimansiirto ja muita yhteisiä osia. Myöhemmin Fuegon kojelauta lisättiin faceliftin yhteydessä R18-malliin. Euroopassa valmistus jatkui vuoteen 1986 (vuoteen 1985 Ranskassa ja vuoteen 1986 Espanjassa), mutta Argentiinan Renault valmisti ”Fuego GTA Max” -mallia vuoteen 1992 saakka. Sitä myytiin Yhdysvalloissa AMC:n jälleenmyyjäketjun kautta vuodesta 1982 vuoteen 1985. Se korvasi 1970-luvun Renault 15 ja 17 -coupét.

Fuego oli ensimmäinen sarjavalmistettu nelipaikkainen coupé, joka oli suunniteltu tuulitunnelia käyttäen. Niinpä sen ilmanvastus oli matala, 0,32–0,35. Vuodesta 1983 lähtien autoon oli saatavilla myös kauko-ohjattu avaimeton keskuslukitus, joka tuli myöhemmin moniin Renault-malleihin.

## Lähteet
Renault Safrane

**Renault Safrane** on Renault’n vuosina 1992–2000 valmistama edustusluokan henkilöauto. Se korvasi Renault 25 -mallin, ja oli edeltäjänsä tavoin viisiovinen hatchback. Koko elämänkaarensa ajan se oli kallein ja ylellisin myynnissä ollut Renault. Sen korvasi Vel Satis, ja osittain myös lyhyen aikaa valmistettu kaksiovinen Avantime. Renault otti Safrane-nimen uudelleen käyttöön Persianlahden maissa vuonna 2008. Uusi Safrane on uudelleennimetty Samsung SM7, ja se valmistetaan Samsungin tehtailla Etelä-Koreassa. Uutta Safranea ei tuoda ollenkaan Eurooppaan.

## Lähteet

## Aiheesta muualla
Forest Law

**Forest Law** on kuvitteellinen ''Tekken''-pelisarjassa. Hän esiintyy peleissä *[[Tekken 3]]*, *[[Tekken Tag Tournament]]*, *[[Tekken Advance]]* ja *[[Tekken Tag Tournament 2]]*. Law on Marshall Law’n poika.

Viidennessä Tekkenin osassa Forest Law ei ole pelattava hahmo, mutta Marshall Law’n tarinassa kerrotaan, että Forest oli loukkaantunut onnettomuudessa. ''Tekken 6'':ssa pelissä Forest Lawin voi nähdä Rustic Asia -taisteluareenalla.

## Aiheesta muualla
* Forest Law Tekkenpediassa
Eagle Premier

**[[Eagle (automerkki)|Eagle]] Premier** oli AMC:n ja Renault'n yhteistyössä kehittämä automalli. Sen nimeksi piti tulla Renault Premier, mutta Chryslerin ottaessa AMC:n haltuunsa vuonna 1987 sen merkiksi tuli Eagle. Sitä myytiin vuosina 1988-1992. Sitä myytiin myös **[[Dodge Monaco]]**-nimellä vuodet 1990-1992.

## Lähteet

## Aiheesta muualla
Renault Torino

**Renault Torino** on Industrias Kaiser Argentinan (IKA) yhteistyössä AMC:n kanssa vuosina 1966–1981 valmistama automalli. Renault osti IKA:n vuonna 1975. Torinoa valmistettiin AMC:n pohjalevylle kaksiovisena coupéna ja neliovisena sedanina.
Love (The Beatlesin albumi)

**Love** on The Beatles-yhtyeen kokoelma-albumi, joka julkaistiin marraskuussa 2006. Albumi sisältää 26 yhtyeen hittiä ja suurin osa sen kappaleista on John Lennonin ja Paul McCartneyn työstämiä.

Albumin tuotantoon on osallistunut George Martinin lisäksi myös hänen poikansa Giles Martin. Albumi on itse asiassa tuotettu Cirque du Soleil'n samannimistä esitystä varten. Uudelleensovitetut kappaleet toimivat esityksen tarinan pohjana ja taustamusiikkina.

## Kappaleet
Kaikki kappaleet Lennon/McCartney jollei toisin ilmoitettu.
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
* Julkaisutiedot ja kappalelista
Anthology 3

**Anthology 3** on The Beatles -yhtyeen kokoelma-albumi, joka kuuluu *[[The Beatles Anthology]]* -sarjaan. *Anthology 3* sisältää harvinaisuuksia ja vaihtoehtoisia ottoja yhtyeen kahden viimeisen vuoden ajalta eli *[[The Beatles (albumi)|The Beatles]]* -albumin ensimmäisistä levytyssessioista *[[Let It Be]]*- ja *[[Abbey Road (albumi)|Abbey Road]]* -albumeiden levytyssessioihin. Albumi sisältää 50 kappaletta kahdella CD:llä.

## Kappaleet
### Levy 1
#"A Beginning" (Martin)
#"Happiness Is a Warm Gun"
#"Helter Skelter"
#"Mean Mr. Mustard"
#"Polythene Pam"
#"Glass Onion"
#"Junk" (McCartney)
#"Piggies" (Harrison)
#"Honey Pie"
#"Don't Pass Me By" (Starr)
#"Ob-La-Di, Ob-La-Da"
#"Good Night"
#"Cry Baby Cry"
#"Blackbird"
#"Sexy Sadie"
#"While My Guitar Gently Weeps (Harrison)
#"Hey Jude"
#"Not Guilty" (Harrison)
#"Mother Nature's Son"
#"Glass Onion"
#"Rocky Raccoon"
#"What's The New Mary Jane"
#"Step Inside Love" / "Los Paranoias" (Lennon-McCartney-Harrison-Starr)
#"I'm So Tired"
#"I Will"
#"Why Don't We Do It in the Road?"
#"Julia"

### Levy 2
*1. "I've Got a Feeling"
*2. "She Came in Through the Bathroom Window"
*3. "Dig a Pony" 
*4. "Two of Us" 
*5. "For You Blue" (Harrison)
*6. "Teddy Boy" (McCartney)
*7. Medley: "Rip It Up" (Blackwell-Marascalco) / "Shake, Rattle and Roll" (Calhoun) / "Blue Suede Shoes" (Perkins)
*8. "The Long and Winding Road"
*9. "Oh! Darling"
*10. "All Things Must Pass" (Harrison)
*11. "Mailman, Bring Me No More Blues" (Roberts-Katz-Clayton)
*12. "Get Back" (Livekappale "Rooftopin konsertista")
*13. "Old Brown Shoe" (Harrison)
*14. "Octopus's Garden" (Starr)
*15. "Maxwell's Silver Hammer"
*16. "Something" (Harrison)
*17. "Come Together"
*18. "Come and Get It" (Demo) (McCartney)
*19. "Ain't She Sweet" (Jam) (Ager-Yellen)
*20. "Because"
*21. "Let It Be" (Savile Row)
*22. "I Me Mine" (Harrison)
*23. "The End" (Remix)

## Lähteet
* Julkaisutiedot ja kappalelista
Putoamakello

**Putoamakello** oli raskaissa tykistöllä varustetuissa aluksisa käytetty tulenjohtolaite, joka oli sijoitettu tulenjohtokeskukseen. Päätykistöä käytettäessä siihen syötettiin tiedot tulevasta ammunnasta. Tykin lauetessa kello käynnistyi ja alkoi soida kolme sekuntia ennen laskettua ammuksen lentoajan päättymistä. Soitto päättyi kranaattien oletettuna iskuhetkenä, mikä mahdollisti omien ammusten iskemien erottamisen muiden ampumista kranaateista. 

## Lähteet
Sekalaisen illan sekalaiset sekoittelut

**Sekalaisen illan sekalaiset sekoittelut** on vuonna 1992 julkaistu Sepi Kumpulaisen albumi.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

## Muusikot
* Sepi Kumpulainen – laulu, kitara, rummut (12)
* Heikki Virtanen – kontrabasso (4)
Renault Rodeo

**Renault Rodeo** oli sarja avomallisia maastokäyttöön tarkoitettuja autoja, joita ACL (Ateliers de Construction du Livradois, myöhemmin Teilhol) valmisti Renault'lle vuosina 1970-1987. Rodeota tehtiin yhteensä kolme sukupolvea.
Auton nimi oli aluksi ACL Rodeo ja nimeksi vaihtui Renault Rodeo heinäkuussa 1976. Auto oli etuvetoinen mutta siihen saattoi tilata myös Sinparin valmistaman nelivetojärjestelmän.

## Rodeo 4 (1970-1981)
Alkuperäinen **Rodeo 4** perustui Renault 4:n pakettiautoversioon, ja siinä oli 845 kuutiosenttimetrin moottori.

## Rodeo 6 (1972-1981)
Vuonna 1972 esiteltiin toinen malli, nimeltään **Rodeo 6**. Se perustui edelleen Renault 4:n pakettiautoversioon, mutta siinä oli nyt Renault 6:n 1108 cm³ moottori. Vuonna 1979, Rodeo 6-mallia paranneltiin ja siihen tuli Renault 5:n 1289 cm³ moottori. Rodeo 4- ja Rodeo 6-malleja myytiin rinnakkain vuosina 1972-1981.

## Rodeo (1981-1987)
Pienemmällä ja täysin uudella korilla varustettu uusi malli korvasi Rodeo 4- ja 6-mallit vuonna 1981, uuden mallin nimi oli yksinkertaisesti **Rodeo**. Nelivetoista, **Rodeo Hoggar**-nimistä mallia valmistettiin rajoitettu sarja vuonna 1984.

## "Trafic" Rodeo
Rodeo-nimeä käytti myös Argentiinan Renault nimetäkseen paikallista versiota ensimmäisen sukupolven Renault Trafic-pakettiautosta.
Työsuojeluhallitus

**Työsuojeluhallitus** oli vuosina 1973–1993 Tampereella toiminut, aluksi sosiaali- ja terveysministeriön ja sittemmin työministeriön alainen keskusvirasto, jonka tehtävänä oli johtaa, valvoa ja hoitaa työsuojeluhallintoa. Työsuojeluhallituksen lakkauttamisen yhteydessä sen tehtävät siirrettiin työministeriön alaisiin työsuojelupiirien työsuojelutoimistoihin. Vuonna 1997 työsuojelu siirrettiin jälleen sosiaali- ja terveysministeriön alaisuuteen. Työsuojeluhallituksen pääjohtajana toimi koko viraston toimikauden Jaakko Riikonen (1930–2006), joka oli Suomen kunnallisten työntekijäin ja viranhaltijain liiton entinen puheenjohtaja. 

## Osastot ja johto
Työsuojeluhallituksessa oli neljä osastoa: kehitysosasto, valvontaosasto, tuotevalvontaosasto ja hallinto-osasto. Toimintaa johti seitsemän jäsenen johtokunta, johon kuului pääjohtajan ja ministeriön virkamiehen lisäksi ammattiyhdistysliikkeen edustajia. 

## Historia

Työsuojeluhallituksella ja vuonna 1974 voimaan astuneella työsuojelun valvontalailla on ollut keskeinen merkitys suomalaiselle työsuojelulle. Aikaisemmasta ammattientarkastajiin perustuneesta järjestelmästä luovuttiin, ja työsuojeluhallituksesta tuli työsuojelun keskeinen valvova viranomainen. Työsuojeluhallinnon tukena toimivat keskusviraston kanssa samanaikaisesti perustetut, silloisen lääninjaon mukaiset työsuojelupiirit. Laki mahdollisti  työpaikkatason työsuojeluorganisaatiot, työsuojeluvaltuutetut ja työsuojelupäälliköt. Suomen ajauduttua lamaan 1990-luvun taitteessa irtisanomiset, konkurssit ja muut työnsaantiin liittyneet huolenaiheet antoivat aivan uutta sisältöä termille työturvallisuus. 

Aluksi hyvin tärkeänä pidetyn työsuojeluhallituksen rooli väheni vuosien mittaan. Kun kaikki yhteistyötahot olivat Helsingissä, jäi virasto vähitellen enemmän tai vähemmän sivuun asioista. Myös pääjohtajan työ siirtyi yhä enemmän Tampereelta Helsingin sivupisteeseen.

Työsuojeluhallitus lakkautettiin maaliskuussa 1993 ja sen toiminnot siirrettiin työministeriöön ja työsuojelupiirien työsuojelutoimistoihin ja sittemmin sosiaali- ja terveysministeriöön.

## Lähteet
Stefan Müller

**Stefan Müller** (s. 20. syyskuuta 1979) on sveitsiläinen keihäänheittäjä.

Müller sijoittui EM-kilpailuissa 2006 seitsemänneksi ja voitti pronssia universiadeissa 2005. Hän jäi MM-kilpailuissa karsintaan Helsingissä 2005, Osakassa 2007 ja Berliinissä 2009. Sveitsin mestaruuden hän voitti vuosina 2003, 2004, 2006, 2009 ja 2011.

Müller pitää Sveitsin keihäänheittoennätystä hallussaan tuloksella 82,07&nbsp;m, jonka hän heitti 16. syyskuuta 2006 Bernissä.

## Lähteet
Connie Willis

**Constance Elaine Trimmer "Connie" Willis** (s. 31. joulukuuta 1945) on yhdysvaltalainen tieteiskirjailija, jolle on myönnetty yhdeksän Hugo- ja kuusi Nebula-palkintoa. Hän syntyi Denverissä, Coloradossa, ja meni vuonna 1967 naimisiin fyysikko Courtney Willisin kanssa. Hänellä on yksi tytär, Cordelia. 

Willis julkaisi ensimmäisen novellinsa vuonna 1971 ja esikoisromaaninsa 1982. Willisin novelli ”Palovartija” voitti sekä Hugon että Nebulan vuonna 1982. Vuodesta 1982 on ollut päätoiminen kirjailija. Hän on julkaissut erityisen runsaasti novelleja, ja ne ovat saaneet useita palkintoja. Hänet on nimetty yhdeksi tieteiskirjallisuuden Grand Mastereista.

*Lincoln's Dreams* (1987) toi hänelle John W. Campbellin muistopalkinnon. *Tuomiopäivän kirja* (1992) kertoo tulevaisuuden historianopiskelijasta, joka matkustaa ajassa keskiajan Oxfordiin. Romaani voitti sekä Hugo- että Nebula-palkinnon. 

## Suomennettu romaani
* 

## Suomentamattomia teoksia
* *Lincoln's Dreams* (1987)
* *To Say Nothing of the Dog*, Hugo-palkinto
* *Blackout*, Hugo-palkinto

## Lähteet

## Aiheesta muualla
* Finncon 1999
* 
*Connie Willis Science Fiction Awards Database -sivustolla 
* Vesa Kotilainen: Pelkoa, huumoria ja aikamatkailua. Turun sanomat 12.8.1999.
Ask the Dust

**Ask the Dust**  on Robert Townen ohjaama ja käsikirjoittama vuonna 2006 ensi-iltansa saanut elokuva, joka perustuu John Fanten samannimiseen romaaniin (Nimi suomeksi tarkoittaa: 'Kysy pölyltä'). Elokuvan pääosissa näyttelevät Colin Farrell ja Salma Hayek.

## Juoni

*Ask the Dust* sijoittuu 1930-luvun laman aikaiseen Los Angelesiin. Farrell näyttelee kirjailijan uraa aloittelevaa Arturo Bandinia, joka kahvilassa pistäytyessään tutustuu meksikolaistarjoilija Camilla Lópeziin (Hayek). Heidän suhteensa kehittyy vähitellen rakkaudeksi, joka saa kuitenkin surullisen lopun Camillan kuollessa lähes välittömästi sen jälkeen, kun hän on vastannut myöntävästi Arturon kosintaan.

## Näyttelijät
Ben Hogan

**William Ben Hogan** (13. elokuuta 1912 – 25. heinäkuuta 1997) oli yhdysvaltalainen golfaaja. 

Hogan syntyi Teksasissa ja oli 9-vuotias isänsä tehdessä itsemurhan. Hän aloitti uransa ammattilaisena vuonna 1931 ja voitti vähintään kerran kaikki neljä Majoria: The Masters Tournamentin (1951, 1953), U.S. Openin (1948, 1950, 1951, 1953), British Openin (1953) ja PGA Championshipin (1946, 1948). 

Hoganin uran keskeytti tilapäisesti vakava liikenneonnettomuus, johon hän ja hänen vaimonsa Valerie joutuivat 1. helmikuuta 1949. Hän pääsi sairaalasta vasta 1. huhtikuuta.

Hogan jatkoi menestyksellä uraansa toipumisensa jälkeen. Hänelle myönnettiin vuonna 1974 paikka World Golf Hall of Famesta ja vuonna 1976 Bob Jones -palkinto. Vuonna 2000 *Golf Digest* -lehti nimesi hänet lajin kaikkien aikojen toiseksi suurimmaksi pelaajaksi. Hogan jakaa Tiger Woodsin kanssa yhden kauden major ennätystä, kolme Majoria samalla kaudella.

Hogan kuoli luonnollisesti kotonaan Fort Worthissa 25. heinäkuuta 1997, jolloin hän oli 84 vuoden ikäinen. Valerie-leski kuoli 87 vuoden ikäisenä 1999.

Glenn Ford esitti Hogania hänen elämästään tehdyssä elokuvassa *Follow the Sun* (1951), ja lisäksi hän on perustanut mailoja tekevän firman, Ben Hoganin, jonka hän nimesi itsensä mukaan.

## Lähteet
Ejnar Kohlmann

**Ejnar Kohlmann** () oli suomalainen jääkärikapteeni ja taidemaalari. Hänen vanhempansa olivat kirjailija Victor Alexander August Kåhlman ja Elin Elvira Lundberg. Hänet vihittiin avioliittoon vuonna 1919 Thyra Margaretha Helsingiuksen kanssa, josta hän erosi vuonna 1925 ja avioitui toistamiseen vuonna 1925 Elsa Matilda Nordströmin kanssa.

## Opinnot
Kohlmann kävi neiti Thyra Albrechtin yksityiskoulua ja neiti Vallenin ranskankielistä yksityiskoulua kaksi vuotta sekä kävi yksityisopintoja suorittaakseen lyseon kurssin.

## Jääkärikausi
Kohlmann liittyi vapaaehtoisena Saksassa sotilaskoulutusta antavan jääkäripataljoona 27:n 3. komppaniaan 22. joulukuuta 1915, josta hänet siirrettiin pataljoonan haupitsipatteriin 13. joulukuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.

## Suomen sisällissota
Kohlmann saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan tykinjohtajaksi Jääkäritykistön 1. patteriin ja osallistui taisteluihin Messukylässä ja Tampereella. Tampereen valtauksen jälkeen hänet siirrettiin tykistön uudelleen järjestelyn myötä Jääkäritykistöprikaatin 1. jääkäripatteriston 1. patteriin ja otti osaa taisteluihin Säiniöllä ja Viipurissa.

## Sisällissodan jälkeinen aika
Sisällissodan jälkeen Kohlmann toimi lähettiupseerina Suomen tykistökoulussa. Lähettikoulusta hänet määrättiin 13. maaliskuuta 1919 alkaen Lappeenrannan komendanttihallituksen adjutantiksi. Komendanttihallituksesta hänet siirrettiin 10. marraskuuta 1920 Viipurin paikallispataljoonan 2. komppaniaan nuoremmaksi upseeriksi ja edelleen 17. joulukuuta 1920 pataljoonan adjutantiksi. Viipurin paikallispataljoonasta hänet siirrettiin 6. huhtikuuta 1921 alkaen Karjalan. kaartin rykmentin, missä hän toimi nuorempana upseerina 6. komppaniassa, josta hänet siirrettiin 7. joulukuuta 1921 edellä mainitun komppanian väliaikaiseksi päälliköksi. Hänet komennettiin 7. helmikuuta 1922 ja lopulta siirrettiin 30. kesäkuuta 1922 Suomenlinnan komendanttivirastoon, missä hän toimi 27. heinäkuuta 1922 alkaen komendantin adjutanttina. Kohlmann erosi armeijasta 12. syyskuuta 1923 ja siirtyi Sandudin tapettitehtaan palvelukseen varastonhoitajaksi. Varastonhoitajana hän työskenteli marraskuuhun 1931 saakka. Myöhemmin hän ryhtyi kokopäiväiseksi taidemaalariksi, kunnes vuonna 1937 hän astui J. Merivaaran tehtaan palvelukseen Helsinkiin konttoristiksi.

## Talvisota
Kohlmann otti osaa talvisotaan konekiväärikomppanianpäällikkönä Erillis-Pataljoona 18:ssa ja osallistui taisteluihin Laatokalla, Häränpäänniemessä ja Säkkijärvellä. Vuonna 1951 hän muutti Ruotsiin Lidingöön. Kohlmann oli tuottelias maisema- ja eläinaihemaalari. Myöhemmin hänen arvostuksensa kasvoi taiteilijana Suomessa ja Ruotsissa. Hänet haudattiin Tukholmaan (Lidingö).

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .

### Viitteet
Como (lehti)

**Como** on suomalainen verkkolehti, joka käsittelee muun muassa elokuvia, musiikkia, pelejä ja viihdemaailman uutisia ja viraaleja. Aiemmin se oli myös paperilehti, vuosina 2002–2013 julkaistu maksuton noutolehti, jota sai jakelutelineistä kautta Suomen muun muassa elokuvateattereista ja videovuokraamoista. *Como* oli pienikokoinen ja aikakauslehtimuotoinen värillinen julkaisu, josta löytyivät uudet elokuvien ensi-illat, dvd-julkaisut, levyuutuudet ja artikkeleja viihteen tekijöistä. 

Lehteä julkaisi ja portaalia ylläpitää kustannusyhtiö Pop Media Oy. Pop Media Oy:n liikevaihto oli edellisellä tilikaudella kolme miljoonaa euroa ja tilikauden tulos 295 &nbsp;000 euroa.

## Lähteet

## Aiheesta muualla
* https://www.como.fi/
* https://www.popmedia.fi/
Kaupunkikaasu

**Kaupunkikaasu** oli asutuskeskuksiin rakennetuissa kaasuverkostoissa kulkenut kaasumainen kivihiilestä tuotettu polttoaine. Sivilisaation kehitykselle kaupunkikaasu antoi tärkeän osansa niin valaistuksen, lämmityksen kuin ruoanlaiton osaltakin. Halkojen kantaminen vaihtui kaasuhanan avaamiseksi. Sitä käytettiin 1800-luvulla valaistukseen, minkä vuoksi sitä kutsuttiin myös **valokaasuksi**. Sähkölamput syrjäyttivät kuitenkin pian kaasuvalaistuksen, mutta kaupunkikaasua käytettiin 1900-luvun loppupuolelle saakka yleisesti varsinkin kaasuliesien polttoaineena. 

Ensimmäiset kaupunkikaasuverkot rakennettiin Englantiin 1800-luvun alussa. Lontoon Pall Mall sai kaasuvalon 1807. Manner-Euroopassa kaasuverkkoja rakensi vuonna 1824 perustettu brittiläinen Imperial Continental Gas Association.

Verkostossa kulkevan kaasun ominaisuudet riippuivat siitä millaisilla laitteilla se oli tuotettu, joten kaasu oli erilaista eri kaupungeissa. Varhaisessa vaiheessa verkostossa kulki ilmakaasua, mutta hyvin nopeasti opittiin valmistamaan voimakaasua eli generaattorikaasua. Sittemmin katuvalaistuksen vaatimuksesta käytiin tuottamaan valokaasua, jota aluksi valmistettiin karburoimalla generaattorikaasua, myöhemmin kuivatislaamalla kivihiiltä.

Kivihiilen kuivatislauksessa saadulla kaasulla oli korkeampi lämpöarvo, ja sitä saatiin samalla kun terästeollisuutta varten tuotettiin koksia. Myöhemmällä aikakaudella kuivatislauspanoksen jäähdytykseen käytettiin tulistettua höyryä, jolloin mukaan sekoittui vesikaasua. Näin syntynyt kaasu oli pääasiassa hiilimonoksidin ja vedyn seosta, joka syntyi hiilestä ja vesihöyrystä seuraavalla kemiallisella reaktiolla:

C + H2O ⇒ CO + H2.

Myöhemmin hehkusukan käyttöönotto poisti vaatimuksen kaasuliekin valaisevuudesta.

Kaupunkikaasua käytettiin ensimmäisissä sisäisissä, sylinterillä varustetuissa polttomoottoreissa.

Kaasulaitoksien valtakausi päättyi 1900-luvun lopulla, ja kaupunkikaasuverkostoihin alettiin johtaa maakaasua. Maakaasu eli metaani on myrkytöntä ja sitä voidaan käyttää metaaniajoneuvojen polttoaineena. Siten kaupunkikaasuverkoston varrelle on helppo pystyttää metaanin tankkauspisteitä.

## Katso myös
*Kaasukello
*Hiilikaasu
*Masuunikaasu

## Aiheesta muualla
* Valokaasu, Tietosanakirja (1909), osa 10. Tietosanakirja-osakeyhtiö 1917 (Runeberg.org)
Renault Avantime

**Renault Avantime** on Renault’n vuosina 2001–2003 valmistama automalli. Se oli muotoiltu poikkeuksellisen rohkeasti ja radikaalisti, ja mallia oli vaikea luokitella mihinkään tiettyyn autoluokkaan. Avantime myi erittäin huonosti, ja sen valmistus lopetettiin vain kahden vuoden ja 4&nbsp;661 valmistuneen auton jälkeen. Suomeen Avantimea ei tuotu. Osin samaan tekniikkaan perustuva viisovinen Vel Satis pysyi tuotannossa vuoteen 2009 saakka. 

Avantimen moottori oli 3,0-litrainen. 

## Lähteet

## Aiheesta muualla
Phil Ball

**Phil Ball** (s. 1957 Vancouver, Kanada) on brittiläinen kirjailija ja kolumnisti.

Ball syntyi Kanadan Vancouverissa, mutta kasvoi Englannin Cleethorpesissa. Elettyään myös Perussa ja Omanissa hän asettui vuonna 1991 San Sebastiániin Espanjan Baskimaalle, jossa hän asuu puolisonsa ja kahden lapsensa kanssa. Hän on koulutukseltaan englannin kielen opettaja.

Jalkapallosta jo nuorena innostuneen Ballin ensimmäinen teos *Morbo* (2001) on kertomus espanjalaisen jalkapalloilun historiasta ja espanjalaisseurojen historiaan, kieleen ja politiikkaan perustuvista erityislaatuisista keskinäisistä suhteista. *White Storm* (2002) käy läpi kansainvälisen jalkapalloliiton jäsenlehden lukijoiden 1900-luvun parhaaksi seurajoukkueeksi valitseman Real Madridin satavuotisen historian ja *An Englishman Abroad* (2004) puolestaan kertoo jalkapalloilija David Beckhamin ensimmäisestä vuodesta Real Madridissa. Ensimmäistä kertaa jalkapalloilun ulkopuolelle Ball astui teoksellaan *The Hapless Teacher’s Handbook* (2006), joka on humoristinen omaelämäkerta hänen opettajanuransa alkuvuosista Englannissa.

Ball on myös kirjoittanut jalkapallokolumneja muun muassa *[[When Saturday Comes]]*-, *[[The New York Times]]*- ja *[[Financial Times]]* -lehtiin sekä *[[ESPN Soccernet]]* -verkkosivustolle.

## Teokset

* 
* 
* 
* 

## Lähteet

## Aiheesta muualla
* Phil Ballin kolumniarkisto ''ESPN Soccernetissä''
Boris Pankin

**Boris Dimitrijevitš Pankin** (; s. 20. helmikuuta 1931 Frunze, Kirgiisien sosialistinen neuvostotasavalta) on poliitikko, joka toimi lyhyesti Neuvostoliiton viimeisenä ulkoministerinä ennen sen kaatumista vuonna 1991. Hän toimi myös maansa suurlähettiläänä Ruotsissa (1982–1990) ja Tšekkoslovakiassa (1990–1991).

Pankin oli lastenkirjailija Astrid Lindgrenin (1907–2002) henkilökohtainen ystävä.

Pankin on myöhemmällä iällään muuttanut vakituisesti Brommaan, Ruotsiin. Hänellä on puolisonsa Valentinan kanssa kaksi lasta ja lapsenlapsia. Hänelle myönnettiin tammikuussa 2005 "kuukauden tukholmalaisen" arvonimi.

## Lähteet
Louise Suggs

**Mae Louise Suggs** (7. syyskuuta 1923 Atlanta, Georgia – 7. elokuuta 2015 Sarasota, Florida) oli yhdysvaltalainen golfaaja. Hän oli LPGA Tourin perustajia ja siten naisten ammattigolfin merkkinimiä.

Suggs syntyi Atlantassa, Georgiassa. Hän aloitti uransa ammattilaisena vuonna 1948 ja voitti muiden saavutustensa ohessa Western Openin (1946, 1947, 1949, 1953), Titleholders Championshipin (1946, 1954, 1955, 1959), LPGA Championshipin (1957) ja U.S. Women’s Openin (1949, 1952).

Suggs kelpuutettiin World Golf Hall of Fameen vuonna 1979. Hänelle myönnettiin vuoden 2007 Bob Jones Award.

Suggs kuoli 91-vuotiaana Floridan Sarasotassa 7. elokuuta 2015.

## Lähteet
Cisitalia

**Cisitalia** oli Italialaisen Piero Dusion perustama Formula 1 -talli, joka osallistui ainoastaan yhteen osakilpailuun. 

Tallin perusteet saivat alkunsa toisen maailmansodan loppupuoliskolla 1944, jolloin Dusio suostutteli Fiatilla työskennellyttä autojen suunnittelijaa Dante Giacosaa rakentamaan matalakustanteinen kilpa-auto. Tuloksena oli samana vuonna Consorzio Industriale Sportiva Italian eli Cisitalian perustaminen. Ensimmäinen kilpa-auto D46 suunniteltiin Fiatin osista ja siihen asennettiin 1 100 cm3:n moottori. Giovanni Savonuzzin viimeistelemä auto ajoi ensimmäisen kilpailunsa Torinon Coppa Brezzin -osakilpailussa vuonna 1946, jonka Dusio voitti. Vuosina 1947-48 Cisitalian autonsuunnitteluprojektit alkoivat tuottaa vaikeita aikoja yritykselle, kun vuoden 1947 malli 202MM osoittautui liian kalliiksi ja monimutkaiseksi ja yrityksen yhteistyökumppanin Ferdinand Porschen suunnittelema kilpa-auto Cisitalia 360 oli takamoottorin vuoksi monimutkainen vuoden 1948 kisoihin. Yritys kuitenkin pelastui, kun Dusio siirsi tuotantoa Argentiinaan, missä nimesi automerkkinsä Automotores Argentinosiksi eli Autoariksi Argentiinan hallituksen tukemana Dusion Carlo-pojan jäädessä Cisitalian Torinon osaston johtopuolelle.

Dusion yritys osallistua Formula 1-sarjan Italian GP:hin 1952 kariutui hänen autonsa moottorin hajoamiseen jo harjoituksissa. Hän perusti myöhemmin vielä Cisitalian tehtaan Argentiinaan, jossa valmistettiin Cisitalia 750-mallia.

## Formula 1-tulokset

## Lähteet

## Aiheesta muualla
*Cisitalia Museum
*Cisitalia Club of North America
*Museum of Modern Art New York
Emmanuel Chabrier

** Alexis-Emmanuel Chabrier** (18. tammikuuta 1841 – 13. syyskuuta 1894) oli ranskalainen romantiikan ajan säveltäjä. Hänen parhaimpina pidetyt työnsä ilmentävät 1880-luvun Pariisin ilmapiiriä. Chabrierin musiikki luokitellaan impressionistiseksi. Hän sävelsi muun muassa viisi oopperaa, orkesteriteoksia, pianoteoksia (mm. 10 maalauksellista kappaletta; 1881) sekä lauluja ja muita vokaaliteoksia. Hänen pääteoksensa ovat ooppera *Le Roi malgré lui* ja orkesterirapsodia* España*. Chabrier sai vaikutteita etenkin César Franckilta ja Richard Wagnerilta.

## Elämäkerta
Chabrier syntyi Ambertin kaupungissa, Keski-Ranskassa sijaitsevassa Puy-de-Dômen departementissa vuonna 1841. Hän alkoi käydä 6-vuotiaana espanjalaissyntyisen Saporta-nimisen pakolaisen pitämillä pianotunneilla ja 10-vuotiaana hän aloitti koulunkäymisen Lycée Impérialissa, departementin pääkaupungissa Clermont-Ferrandissa, missä hän alkoi ensimmäisen kerran säveltää musiikkia. Kaksi vuotta myöhemmin hän jätti synnyinseutunsa suunnaten kohti Pariisia. Siellä Chabrier opiskeli isänsä vaatimuksen vuoksi lakia Lycée Louis le Grandissa tai Lycée Saint Louisissa. Elämäkertakirjoittavat ovat asiasta erimielisiä. Vapaa-ajallaan hän harrasti kuitenkin aktiivisesti musiikkia muiden muassa harjoittelemalla soittamaan pianoa ja kontrapunktia. 

Chabrier valmistui vuonna 1862. Hän sai pian töitä Ranskan sisäasiainministeriöstä, joka oli hänen työpaikkanaan seuraavat 18 vuotta. Tänä aikana hän sävelsi oopperat *L’Étoile* (”Tähti”, 1877) ja *Une Éducation manquée* (”Puutteellinen koulutus”). Musiikillisesti hän oli hyvin pitkälle itseoppinut. Noina vuosina hän tutustui taidemaalari Manet’seen ja runoilija Paul Verlaineen. Jälkimmäisen kanssa he luonnostelivat kahta operettoa, jotka eivät kuitenkaan koskaan tulleet valmiiksi. Chabrier avioitui Marie Alice Dejeanin kanssa 27. joulukuuta 1872.

Suuri käänne hänen elämässään oli Münchenin matka vuonna 1879. Kuultuaan Wagnerin *Tristan und Isolde* -sävellyksen Chabrier päätti omistautua koko loppuelämänsä ajaksi musiikille ja erota virastaan ministeriöstä. Chabrier sävelsi nyt lyhyitä teoksia, muiden muassa *Dix Pièces pittoresques* (pianoteos, 1881) ja *Habañera* (1885). Hänen parhain työnsä *España*-rapsodia näki päivänvalon vuonna 1883.

## Lähteet

## Aiheesta muualla

*Vapaasti käytettävissä olevia Chabrierin partituureja Mutopia Project
Connew

**Connew** oli brittiläinen Formula 1 -talli, joka osallistui kahteen osakilpailuun kaudella . Tallin perustaja Peter Connew, entinen Surtees-tallin suunnittelija, kehitti PC1-ajokin, jossa oli Ford Cosworth DFV -moottori.

François Migault ei voinut startata Britannian GP:ssä 1972 aika-ajoissa tapahtuneen jousitusongelman vuoksi, mutta Itävallan GP:ssä hän lähti joukon hänniltä ja keskeytti kilpailun myöhemmin. Tallin autolla ajettiin myöhemmin MM-sarjan ulkopuolisissa kilpailuissa ja Formula 5000 -sarjassa.

## Formula 1-tulokset

## Lähteet
Mitokondrio-Eeva

**Mitokondrio-Eeva** on nimitys, jolla viitataan kaikkien nykyään elävien ihmisten viimeiseen yhteiseen esiäitiin katkeamattomassa äitilinjassa.

Mitokondrio sisältää DNA:ta (mtDNA), joka on noin 16&nbsp;600 emäksen mittainen rengasmainen DNA-molekyyli. Mitokondriossa DNA:ta on kuitenkin huomattavasti vähemmän kuin tumassa. Jälkeläinen saa hedelmöityksessä mtDNA:n vain äidiltä (uniparentaalinen periytyminen), kun taas tuman DNA:n jokainen saa molemmilta vanhemmiltaan. 

MtDNA:ssa tapahtuu paljon mutaatioita, jotka eivät korjaannu korjausmekanismien tehottomuuden vuoksi, joten mutaatiot jäävät mtDNA:han. Mutaatioita käytetään apuna äitilinjojen määrittämisen. Mutaatioiden hierarkkisuus muodostaa äitilinjoja, ja samanlaiset mtDNA:n tyyppiryhmät muodostavat niin kutsuttuja haploryhmiä. Haploryhmät jakautuvat maantieteellisesti afrikkalaisiin, eurooppalaisiin sekä aasialaisiin, joista polveutuvat alkuperäisamerikkalaiset.

Koska isän perimä ei ole vaikuttanut mitokondrion DNA:han eikä näin ollen sen mutaatioihin ja mutaatioiden on katsottu tapahtuneen suhteellisen säännöllisesti, tutkijat ovat yksilöiden mitokodrioiden DNA:n avulla voineet määrittää, miten kauan sitten tämä äitilinjan kantaäiti on elänyt. Pisimmän katkeamattoman äitilinjan esiäitinä pidetään noin 200&nbsp;000 vuotta sitten Afrikassa elänyttä naista, jota on kutsuttu nimellä Mitokondrio-Eeva.

Mitokondrio-Eeva ei ollut oman aikansa ainoa nainen. Ihmisten populaatio on pienimmilläänkin ollut muutamia kymmeniä tuhansia yksilöitä. Muilta tuon ajan yksilöiltä on kyllä periytynyt nykyväestöihin muita (tuman) geenejä, mutta näiden polveutumisketjut ovat kulkeneet sekä miesten että naisten kautta.

## Katso myös
* Y-kromosomi-Aatami
* Haploryhmä

## Lähteet
*
*Niemi, M., Virtanen, I. & Vuorio, E. (1994). Solu- ja molekyylibiologia. Weilin + Göös
*Haapala, O. & Tuohimaa, P. (1993). Väestöbiologia. Ihmisen evoluutiosta ja populaatiobiologiasta. Tampereen yliopisto, Biolääketieteen laitos

### Viitteet